Искаков Издевалды

Искаков Издевалды (5. 5. 1948-ж. туулган, Ысык-Көл облусу, Жети-Өгүз району, Саруу айылы) – экономист, профессор (2006), экономика илимдеринин доктору (2010). Ленинград университетинин экономика факультетин бүтүрүп (1973), Пржевальск пединститутунда мугалим, кафедра башчысы, ошол эле учурда институтта партбюронун секретары (1980–88), БУУда доцент, окуу-тарбия иштери боюнча проректор (1998–95), КУУда окутуучу (1995), 1999-жылдан мамлекеттик жана муниципалдык башкаруу кафедрасынын жетекчиси. Анын илимий-издөө багыты Кыргызстандагы өз алдынча башкаруу (МСУ) системасынын экономика жана финансы маселелеринин түптөлүшүнө жана башкаруу процесстерин өнүктүрүүгө арналган.
Эмгектери: Система корпоративного управления в Кыргызской Республике. Б., 2004; Экономические и финансовые основы местного самоуправления в Кыргызской Республике. Б., 2006; Экономика местного самоуправления (теория, методология, практика). Б., 2008. 
Категория:Инсандар
 Колдонулган адабияттар 
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5